钦定古今图书集成/明伦汇编/氏族典/第566卷 > 《廖用贤尚友录》 > 徒单铭
## 钦定古今图书集成/明伦汇编/氏族典/第566卷 > 《廖用贤尚友录》 > 徒单铭

按《金史徒单铭传》：“铭字国本，显宗赐名重泰。性重默
寡言，粗通经史，事母尽孝。明昌五年，授尚酝署直长，
累迁右卫将军，转左卫，出为永定军节度使，移河东
北路按察使、转运使。大定三年，改知大名府，就陞河
北东西、大名路安抚使。崇庆初，移知真定府，复充河
北东西、大名路宣抚使。至宁元年九月，奉迎宣宗于”
彰德府。俄拜尚书右丞，出为北京留守，以路阻不赴。
贞祐二年卒。